ประกาศกรมการขนส่งทางบกเรื่องมอบอำนาจให้เจ้าพนักงานตำรวจเปรียบเทียบความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ที่มีโทษปรับสถานเดียว[๑] ตามที่กรมการขนส่งทางบกได้มีประกาศเรื่อง มอบอำนาจให้เจ้าพนักงานตำรวจเปรียบเทียบความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ที่มีโทษปรับสถานเดียว ลงวันที่ ๑๗ พฤศจิกายน พ.ศ. ๒๕๕๒และที่แก้ไขเพิ่มเติมไว้แล้ว นั้นโดยที่เป็นการสมควรแก้ไขปรับปรุงการมอบอำนาจให้กับเจ้าพนักงานตำรวจเปรียบเทียบความผิดตามพระราชบัญญัติดังกล่าวให้มีความเหมาะสมและสอดคล้องกับการปฏิบัติงานและเป็นการอำนวยความสะดวกแก่ประชาชนมากยิ่งขึ้นอาศัยอำนาจตามความในมาตรา ๑๖๓ วรรคหนึ่ง แห่งพระราชบัญญัติการขนส่งทางบกพ.ศ. ๒๕๒๒ และมาตรา ๖๗ ทวิ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๗) พ.ศ. ๒๕๓๐อธิบดีกรมการขนส่งทางบกมอบอำนาจให้เจ้าพนักงานตำรวจเปรียบเทียบความผิดไว้ดังต่อไปนี้ข้อ ๑ให้ยกเลิก(๑)ประกาศกรมการขนส่งทางบก เรื่องมอบอำนาจให้เจ้าพนักงานตำรวจเปรียบเทียบความผิดตามพระราชบัญญัติการขนส่งทางบก พ.ศ.๒๕๒๒ และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียว ลงวันที่ ๑๗พฤศจิกายน พ.ศ. ๒๕๕๒(๒)ประกาศกรมการขนส่งทางบก เรื่องมอบอำนาจให้เจ้าพนักงานตำรวจเปรียบเทียบความผิดตามพระราชบัญญัติการขนส่งทางบก พ.ศ.๒๕๒๒ และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียว (ฉบับที่ ๒) พ.ศ. ๒๕๕๕ลงวันที่ ๒๑ สิงหาคม พ.ศ. ๒๕๕๕ข้อ ๒บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ที่มีโทษปรับสถานเดียว ที่ได้เกิดขึ้นในเขตกรุงเทพมหานครให้ผู้ดำรงตำแหน่งต่อไปนี้ มีอำนาจเปรียบเทียบความผิด(๑) ผู้กำกับการสถานีตำรวจนครบาลหรือสารวัตรใหญ่สถานีตำรวจนครบาลหรือผู้ที่มียศตั้งแต่ร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นสำหรับบรรดาความผิดที่ได้เกิดขึ้นในเขตท้องที่ความรับผิดชอบ(๒) พนักงานสอบสวนของกองบังคับการตำรวจจราจรซึ่งมีตำแหน่งเทียบเท่ารองสารวัตรขึ้นไปหรือผู้ที่มียศตั้งแต่ร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นสำหรับบรรดาความผิดที่ได้เกิดขึ้นในเขตท้องที่ความรับผิดชอบข้อ ๓บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียวที่ได้เกิดขึ้นในเขตจังหวัดอื่นนอกจากกรุงเทพมหานครให้ผู้ดำรงตำแหน่งต่อไปนี้มีอำนาจเปรียบเทียบความผิด(๑)ผู้บังคับการตำรวจภูธรจังหวัดหรือผู้ปฏิบัติราชการแทนซึ่งเป็นหัวหน้าพนักงานสอบสวนตำรวจภูธรจังหวัดนั้นสำหรับบรรดาความผิดที่ได้เกิดขึ้นในเขตท้องที่ความรับผิดชอบ(๒)ผู้กำกับการสถานีตำรวจภูธร หรือสารวัตรใหญ่สถานีตำรวจภูธรหรือสารวัตรสถานีตำรวจภูธรหรือผู้ที่มียศตั้งแต่ร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นสำหรับบรรดาความผิดที่ได้เกิดขึ้นในเขตท้องที่ความรับผิดชอบข้อ ๔บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียวที่ได้เกิดขึ้นในเขตกรุงเทพมหานครและในเขตจังหวัดอื่นนอกจากกรุงเทพมหานครซึ่งอยู่ในความรับผิดชอบของกองบังคับการตำรวจทางหลวง ให้ผู้ดำรงตำแหน่งต่อไปนี้มีอำนาจเปรียบเทียบความผิด(๑)ผู้บังคับการตำรวจทางหลวง ผู้กำกับการตำรวจทางหลวงหัวหน้าสถานีตำรวจทางหลวงหรือผู้ที่มียศตั้งแต่ร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นสำหรับบรรดาความผิดที่ได้เกิดขึ้น ในเขตท้องที่ความรับผิดชอบ(๒)พนักงานสอบสวน สำหรับบรรดาความผิดที่ได้เกิดขึ้นในเขตท้องที่ความรับผิดชอบทั้งนี้ตั้งแต่บัดนี้เป็นต้นไปประกาศ ณ วันที่ ๕ มีนาคม พ.ศ.๒๕๖๑สนิท พรหมวงษ์อธิบดีกรมการขนส่งทางบกปวันวิทย์/จัดทำ๑มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๔ ง/หน้า ๑/๒๕ เมษายน ๒๕๖๑